KARITA' Ta' J.E. BUSUTTIL IEN żmien il-black-out u biex jitkompla jitkattar id-dlam, Lajru kien mgħobbi bi sħab iswed. Kienu daqqu s-sagħtejn ta' fuq nofs il-lejl. Kont għaddej minn triq imwarrba sejjer lejn id-dar; rasi baxxa lejn l-art, idejja t-tnejn fil-bwiet tal-coat, berritta mgħaddsa f'rasi u b'moħħi jhewden fuq dak li kien għadda minn għalija ma' tul dik il-lejla. Fit-triq baħħ ; il-ħoss tal-mixi tiegħi kien jinstama' jdamdam u jidwi. Minn wara bieb ħarġet tiġri ħaġa sewda li ħasditni — ħarist warajja u sibt li kien qattus, Kien x'kien, il-ħasda ħadtha. Waqaft ftit biex bħalli kieku nirpilja, imbagħad bqajt miexi. Kif ilwejt il-kantuniera, dejjem b'rasi baxxuta, mgħargħar fil- ħsebijiet, naħbat ma' ħaġa ratba, ħarist 'il fuq u nilmaħ bnie- dem li kien b'nofs wiċċu mgħammad u dan, b'leħen fgat qalli: ''Teqaf hemm, arfa' idejk fl-ajru jekk baqagħlek kont. ta' ħaj- tek; ara titniffes. Ili nistenniek, tini li għandek, u waħħal il-kanna tar-revolver li kellu sewwa sew ma' sidri. L-anqas ħaġa li kont nistenna kienet dik it-theddida. Ksaħt għal kollox, ir- majġt nirtogħod, tbikkimt, irmajt intemtem… 'Tsa minnufih, tini kulma għandek; naf li ġei minn fuq il-mejda tal-logħob''. U mingħajr ċerimonji dan it-tali qabad idaħħal idu fil-bwiet, fittixli kullimkien u saħansitra ta. s-salt għal idi biex jisraqli l-arloġġ — għalkemm ma kellix, Fittixli kull rokna ta' persunti. ma sabli xejn. ''Fejn huma l-flus9'' reġa' qalli bl-istess leħen fgat. ''Xi flus huma''' weġibtu. ''Jekk tlift sa l-anqas ħabba''. U hawn, dan il-flien, wara li rajtu jim- saħ demgħa minn għajnejh bit-tarf tal-maktur li kellu wiċċu mgħammad bih, daħħal idejh f'butu, ħareġ żewġ liri, tahomli u baqa' sejjer għal xogħlu… u jiena bil-fixla u bil-qatgħa li kie- net qiegħda taħdem fuqi, mank għidtlu f'ħajjetek jew għar-ruħ min għandek mejjet.